laion/Wikipedia-Exotic huggingface dataset:
Klwów

Klwów on küla Poolas Masoovia vojevoodkonnas Przysucha maakonnas, Klwówi valla halduskeskus. Klwów asub Przysuchast umbes 20 km põhjas, Radomist 38 km lääneloodes ja Varssavist ligikaudu 80 km lõunaedelas. Klwów sai linnaõigused 1413. aastal, kuid kaotas need 1869. aastal. https://bdl.stat.gov.pl/api/v1/data/localities/by-unit/071422723032-0626656?var-id=1639616&format=jsonapi, vaadatud 5.10.2022. Historia Urząd Gminy Klwów
Goiási Föderaalülikool

Goiási Föderaalülikool (Universidade Federal de Goiás, UFG) on Brasiilia ülikool, mis asub Goiási osariigi pealinnas Goiânias. UFG
Invasioon (bioloogia)

Invasioon on bioloogias ajutine massiline sisseränne. Invasioon on paiksete loomade (eriti lindude ja putukate) mingi aja tagant korduv hulgaline rändamine alal, kus neid harilikult pole või on vähe. See erineb võõrliikide sisserändest ehk bioinvasioonist, mis on püsiv ja pigem pöördumatu. Samuti erineb see rändest kui sesoonsest elukohavahetusest. bioinvasioon ränne (zooloogia) Eesti entsüklopeedia 3. köide, 1988.
Erli Aasamets

Erli Aasamets (sündinud 16. jaanuaril 1963 Järvamaal) on Eesti koolijuht. Ta olnud Kilingi-Nõmme Gümnaasiumi direktor alates 2011. aastast. 1999 aasta õpetaja 2019 Pärnumaa vapimärk (Kilingi-Nõmme Gümnaasiumi direktor) Abikaasa Anne Aasamets on aasta õpetaja 2001. Peres on kaks tütart ja poeg. Erli Aasamets: Kavandatava gümnaasiumireformi suurim küsimärk on selle eesmärk https://parnu.postimees.ee/7574529/intervjuu-erli-aasamets-koolis-muutub-iga-nadal-midagi-see-ongi-uus-stabiilsus
Lavi Algkool

Lavi algkool (ka Kilingi-Lavi algkool) oli algkool Kilingi vallas. Kool asutati 1829. aastal. 1937. aastal osales 23 Lavi kooli õpilast Kilingi-Nõmme II algkoolis toimunud filmipõlengul. Ruumikitsikuse leevendamiseks ja õpilaste arvu vähendamiseks Kilingi-Nõmme koolis avati 1945. aastal Lavi kooli juurde V-VII klassid ja osa õpilasi suunati sinna. "Kilingi-Nõmme II Algkooli mälestuseks. Filmiplahvatus Kilingi-Nõmme alevi II Algkoolis 20.aprillil 1937.aastal" Kilingi-Nõmme Gümnaasiumi koduleht (vaadatud 16. oktoobril 2020) "Ajalugu. 1940-1949" Kilingi-Nõmme Gümnaasiumi koduleht (vaadatud 16. oktoobril 2020) 1884. aastal ehitatud koolihoone foto
Hillar Hanssoo

Hillar Hanssoo (15. september 1927 Are vald, Pärnumaa – 18. veebruar 2002 Paide) oli eesti ajalooõpetaja, koolijuht ja maletreener. Alghariduse omandas Hillar Hanssoo Are 6-klassilises koolis. Seejärel õppis Pärnu 1. Keskkoolis ja Pärnu töölisnoorte keskkoolis, mille lõpetas 1949. aastal kuldmedaliga. Seejärel jätkas õpinguid Tartu Riiklikus Ülikoolis ja lõpetas 1955. aastal kaugõppes Tartu Riikliku Ülikooli ajaloo-keeleteaduskonna üldajaloo erialal. 1949. aastal töötas ta õpetajana Eidapere 7-klassilises koolis. Aastatel 1950–1956 oli ta Mõisaküla mittetäieliku keskkooli direktor, aastatel 1956–1973 Kilingi-Nõmme Keskkooli direktor, aastatel 1973–1977 Paide 1. Keskkooli direktor. Aastatel 1977–1980 oli ta Paide 3. Keskkooli direktor, olles selle kooli esimene direktor. Hillar Hanssoo eestvedamisel kujunesid Kilingi-Nõmmest ja Paidest olulised noorte malekeskused. Ta töötas aastatel 1980–2002 Paides maletreenerina ja Paide 3. Keskkooli maleõpetajana, pannes aluse selle kooli maletraditsioonidele. Ta töötas välja maleõpetuse metoodilised käsitlused koos harjutusülesannetega. 1981. aastal algas Paide 3. Keskkooli algklassides süstemaatiline maleõpetus. Ta juhtis ka Järvamaa noorte maleklubi. Tema õpilaste hulgas on olnud (osa neist tulevased maletreenerid) Arne Juurikas, Jüri Kotka, Eiki Lehemets, Kaja Parker-Lehemets, Raivo Raaliste, Maaja Ranniku, Kaja Jaaniste-Paidla, Carmen Kass. 1960 Töövapruse medal 1966 Tööpunalipu orden 1971 Eesti NSV teeneline õpetaja Alates 2002. aastast toimuvad igal aastal Paide Hillar Hanssoo Põhikoolis Hillar Hanssoo mälestusvõistlused kiirmales. Paide 3. Keskkool, hilisem Paide Ühisgümnaasium kannab 1. septembrist 2018 Hillar Hanssoo nime – Paide Hillar Hanssoo Põhikool. Hillar Hanssoo on maetud Reopalu kalmistule. Hillar Hanssoo. Paide Hillar Hanssoo Põhikooli veebisait.
Asta Teder

Asta Teder oli Kilingi-Nõmme Keskkooli direktor aastatel 1973–1978, alates 1962 samas õppealajuhataja.
Aarne Link

Aarne Link (2. august 1940 – 27. jaanuar 2023) oli eesti koolijuht ja treener. Ta oli Kilingi-Nõmme Keskkooli (hiljem Kilingi-Nõmme Gümnaasium) direktor aastatel 1978–2011. 2012 Saarde valla suur vapimärk elutöö eest valla hariduse edendamisel Suri legendaarne koolijuht ja treener Aarne Link "Olümpiamedalist pani Aarne Lingi sporti hindama" Pärnu Postimees, 19. detsember 2019
Bakałarzewo

Bakałarzewo on küla Poolas Podlaasia vojevoodkonnas Suwałki maakonnas, Bakałarzewo valla halduskeskus. Bakałarzewo asub Suwałkist umbes 18 km läänes. Bakałarzewo sai linnaõigused 1558. aastal, kuid kaotas need 1870. aastal. Teises maailmasõjas hävis umbes 90% külast. Historia Urząd Gminy Bakałarzewo
Villem Valme

Villem Valme (sündinud 7. oktoobril 1977 Viljandis) on eesti loovjuht, plaadifirma eestvedaja ja luuletaja. Ta tegutseb loovjuhina loovagentuuris Tank ja on plaadifirma Õunaviks eestvedaja. 1996. aastal lõpetas Viljandi Paalalinna Gümnaasiumi. 1996–1999 õppis Tallinna Pedagoogikaülikoolis eesti keelt ja kirjandust. 1999–2001 oli Valme luulerühmituse Mustrid liige. 1998–2004 aitas üles töötada plaadifirmat Kohvirecords. 2003. aastal asutas plaadifirma Õunaviks. Club Tallinn, kohviku Zum Zum, kingapoe Trend Express ja reklaamiagentuuri Tank sisekujunduse kaasautor. Alates 2001. aastast reklaamibüroo Tank copywriter, aastast 2008 Tanki loovjuht. 2002 ühisraamat "Psaikobilli" (koos Kätlin Vainola, Valner Valme ja Kristjan Kaugenõlvaga) 2003 luulekogu "Artur Tõhu unenägu" 2018 luulekogu "Öömüük aknast" Vend Valner Valme on ajakirjanik. 2015. aastal abiellus Villem kostüümikunstnik Eve Valmega. VILLEM VALME: eelistan kunstile elu, Sakala, 7. mai 2005
Chojniki rajoon

Naroŭla rajoon on 2. järgu haldusüksus (rajoon) Homieli oblastis Valgevenes. Rajooni pindala on 2020 km². 2018. aasta seisuga elas seal 19 043 inimest. Rajoon piirneb lõunas Ukraina Kiievi ja Žõtomõri oblastiga. Rajoon moodustati 1926. aastal, tänapäevastes piirdes on rajoon aastast 1962. See koosneb järgmistest külanõukogudest: Aleksičy, Barysaŭščyna, Pasieličy, Straličaŭ, Sudkoŭ ja Vialiki Bori külanõukogu. Lisaks moodustab omaette haldusüksuse veel Chojniki linn, mis on ka rajooni halduskeskus. Teisi asulaid: Tulhavičy, Barysaŭščyna. Barysaŭščyna Hlinišča Saastatud tsoon Rajoon asub Polesjes, merepinnast keskmiselt 120–140 meetri kõrgusel. 53% rajoonist katavad metsad. )8 % rajoonist asub 110—140 meetri kõrgusel merepinnast.Suurim kõrgus on 160 m (Straličaŭ küla juures). Tähtsaimad jõed on Prõpjats ja selle lisajõed Turja ning Vić. Maavaradest leidub seal turvast liiva ja naftat. 2009. aasta seisuga oli elanikest 92,28% valgevenelasi, 5,23% venelasi, 1,49% ukrainlasi ja 1% muust rahvusest inimesi. 81,11% elanike emakeeleks oli valgevene keel, 16,9% elanike emakeeleks oli vene keel. Koduse keelena kasutas valgevene keelt 46,6% elanikke, vene keelt aga 42,76%. Tšornobõli katastroofi järel saastus suur osa rajoonist, mistõttu 49 asulat ja kuus külanõukogu likvideeriti ning elanikud asustati ümber. Rajooni lõunaosa saastatud tsooni on moodustatud Palesje riiklik radiatsioonilis-ökoloogiline kaitseala. Численность населения на 1 января 2018 г. и среднегодовая численность населения за 2017 год по Республике Беларусь в разрезе областей, районов, городов и поселков городского типа(рас.) Нацыянальны статыстычны камітэт Рэспублікі Беларусь «Дзяржаўны зямельны кадастр Рэспублікі Беларусь»  Chojniki rajoon – pildid, videod ja helifailid Wikimedia Commonsis Rajooni täitevkomitee koduleht (vene keeles)
Brdów

Brdów (saksa keeles Seestetten) on küla Poolas Suur-Poola vojevoodkonnas Koło maakonnas Babiaki vallas. Brdów asub Kołost umbes 19 km põhjakirdes. Brdówi on esmamainitud 1136. aastal. Brdów sai linnaõigused 1436. aastal, kuid kaotas need 1870. aastal. https://bdl.stat.gov.pl/api/v1/data/localities/by-unit/023015809022-0280844?var-id=1639616&format=jsonapi, vaadatud 6.10.2022. Brdów - historia miejscowości (woj. wielkopolskie). Sanktuarium Matki Bożej Zwycięskiej Polaneis Brdów w dobie Powstania Styczniowego Narodowy Instytut Dziedzictwa
Piszczac

Piszczac on linn Poolas Lublini vojevoodkonnas Biała Podlaska maakonnas, Piszczaci valla halduskeskus. Piszczac asub Valgevene piirist ligikaudu 17 km kaugusel, Biała Podlaskast umbes 18 km idakagus. Kirik rajati külla 1466. aastal. Piszczac sai linnaõigused 1530. aastal. 17. sajandi teisel poolel sai linn sõdades rängalt kannatada. Piszczac kaotas linnaõigused 1869. aastal. Piszczac sai linnaõigused tagasi 1. jaanuaril 2024. Historia miejscowości Wirtualny Sztetl Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Sławatycze

Sławatycze on küla Poolas Lublini vojevoodkonnas Biała Podlaska maakonnas, Sławatycze valla halduskeskus. Sławatycze asub Bugi jõe vasakul kaldal Valgevene piiri ääres, Biała Podlaskast umbes 42 km kagus. Küla on esmamainitud 1499. aastal. Sławatycze sai linnaõigused 1577. aastal. Sławatycze kaotas linnaõigused 1869. aastal. Historia miejscowości Wirtualny Sztetl Sławatycze – co warto zobaczyć w miejscowości znanej z „Brodaczy-przebierańców” (Polesie) Polaneis
Emanuel Swedenborg

Emanuel Swedenborg (29. jaanuar 1688 – 29. märts 1772) oli rootsi teadlane, kristlik müstik, teoloog ja filosoof. Ta kirjutas üle 30 raamatu. Swedenborg sündis kirikuõpetaja peres. Ta õppis Uppsala ülikoolis kirjandust ja klassikalisi keeli. 1710 läks ta kaheks aastaks Londonisse end matemaatika ja loodusteaduste alal täiendama. Ta õppis seejärel ka Hollandis, Prantsusmaal ja Saksamaal. 1715 tuli ta Rootsi tagasi. 1719 tõsteti ta aadliseisusse ja tema nimeks sai Swedbergi asemel Swedenborg. 1721 ja 1722 ilmusid tema esimesed raamatud, mis käsitlesid mineraloogiat, geoloogiat ja keemiat. 1740 ilmus raamat "Oeconomia Regni Animalis", mis käsitles vereringet, südant ja vere koostist. 1745 ilmus kaks esimest osa teoloogilisest teosest "De Cultu et Amore Dei". 1749. aastast hakkas ilmuma kaheksaosaline teos "Arcana Cœlestia". 1758 ilmus teos "De Caelo et Eius Mirabilibus et de inferno, ex Auditis et Visis", milles ta kirjeldab elu pärast füüsilise keha surma. Enne oma surma ilmus tema raamat "Vera Christiana Religiossa", milles ta väidab, et Jumal on andnud talle ülesande rääkida inimestele taevastest saladustest. Swedenborgi religioosse õpetuse pooldajatel Rootsis tekkis konflikt luteri kirikuga, mis keelas ära Swedenborgi teoste trükkimise ja levitamise. 1788. aastal asutasid tema õpetuse pooldajad Londonis Uue Jeruusalemma koguduse. 1980. aastatel hinnati, et Swedenborgi õpetusele tuginevates nn Uue Kiriku kogudustes on umbes 60 000 liiget, peamiselt USA-s, Suurbritannias ja Lõuna-Aafrika Vabariigis. [1]
Lutomiersk

Lutomiersk on linn Poolas Łódźi vojevoodkonnas Pabianice maakonnas, Lutomierski valla halduskeskus. Lutomiersk asub Pabianicest umbes 14 km loodes ja Łódźi kesklinnast ligikaudu 16 km idas. Lutomiersk sai linnaõigused 1274. aastal, kuid kaotas need 1870. aastal. Alates 1929. aastast on Lutomierskil Łódźiga trammiühendus. 1. jaanuaril 2022 sai Lutomiersk linnaõigused tagasi. Jerzy Spychała:Lutomiersk dawniej i dziś Niedziela łódzka, 9/2003 Krańcówki tramwajowe w Lutomiersku Łódzkie tramwaje i autobusy 10 nowych miast na mapie Polski od 1 stycznia 2022 roku Ministerstwo Spraw Wewnętrznych i Administracji, 30. detsember 2021
Przerośl

Przerośl on küla Poolas Podlaasia vojevoodkonnas Suwałki maakonnas, Przerośli valla halduskeskus. Przerośl asub Venemaa (Kaliningradi oblasti) piirist 11 km kaugusel ja Leedu piirist 15 km kaugusel ning Suwałkist ligikaudu 24 km loodes. Przerośl sai linnaõigused 1576. aastal, kuid kaotas need 1869. aastal. https://bdl.stat.gov.pl/api/v1/data/localities/by-unit/062013912042-0765961?var-id=1639616&format=jsonapi, vaadatud 6.10.2022. Historia Przerośli Urząd Gminy Przerośl
Maciejowice

Maciejowice on linn Poolas Masoovia vojevoodkonnas Garwolini maakonnas, Maciejowice valla halduskeskus. Maciejowice asub Garwolinist umbes 23 km lõunas. Maciejowice sai linnaõigused 1507. aastal, kuid kaotas need 1869. aastal. Linna lähedal toimus 10. oktoobril 1794 Poola ja Vene vägede vahel Maciejowice lahing. Maciejowice sai linnaõigused tagasi 1. jaanuaril 2024. Maciejowice Encyklopedia PWN Bitwa pod Maciejowicami (10 października 1794) Twoja Historia Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Karl Rägo

Karl Rägo (31. august 1889 Iigaste, Linnamäe vald, Võrumaa – 25. mai 1955 Angarlag, Irkutski oblast, NSV Liit) oli Eesti sõjaväelane (major). Karl Rägo sündis Võrumaal Linnamäe vallas Räägo talus taluomaniku pojana, osales 1915. a alates Esimeses maailmasõjas, lõpetas 1916. a Vladimiri sõjakooli ja ülendati ohvitseriks. Teenis seejärel Looderindel 217. Kovrovski polgus roodu ja seejärel kuulipildujate komando nooremohvitserina. 1917. a asus alamleitnandina teenima formeeritavasse 1. Eesti jalaväepolku. Määrati teenistusse Colt kuulipildujate komandosse. Langes operatsiooni Albion käigus sakslaste kätte vangi ning viibis kuni 1918. a aprillini Saksamaal sõjavangilaagris. 1919. a suvel läbis suurtükiväe ohvitseride kursused ning teenis Eesti Vabadussõjas 2. ja 3. suurtükiväepolgu koosseisus. 1920-22 oli välipatarei nr 13 ülem, 1923-25 Sõjakooli suurtükiväe aspirantide kursuse, 1925-28 allohvitseride kooli patareiülem. 1928. a Vabadussõja Ajaloo Komitee liige. 1927. aastal asus Tartu Ülikoolis õppima õigusteadust, lõpetas ülikooli 1937. a. Kuulus Eesti Üliõpilaste Seltsi. 1941. aastal mobiliseeriti Nõukogude armeesse, sõdis Eesti Laskurkorpuse koosseisus. 1944. a vabastati sõjaväeteenistusest ning määrati kohtu rahvakomissariaadi advokatuuri osakonna juhatajaks. 1950. a arreteeriti, suri vangilaagris. Ohvitseride andmekogu Album Academicum Universitatis Tartuensis 1918-1944 Foto andmekogus Fotis
Jadów

Jadów on linn Poolas Masoovia vojevoodkonnas Wołomini maakonnas, Jadówi valla halduskeskus. Jadów asub Wołominist umbes 32 km ja Varssavi kesklinnast 50 km idakirdes. Jadówit on esmamainitud 15. sajandi esimesel poolel. Jadów sai linnaõigused 1819. aastal, kuid kaotas need 1870. aastal. 1. jaanuaril 2023 sai Jadów linnaõigused tagasi. Jadów. Historia miejscowości Wirtualny Sztetl Będzie 15 nowych miast od 1 stycznia 2023 Związek Miast Polskich, 14. juuli 2022
Horodło

Horodło on küla Poolas Lublini vojevoodkonnas Hrubieszówi maakonnas, Horodło valla halduskeskus. Horodło asub Bugi jõe vasakul kaldal Ukraina piiri ääres, Hrubieszówist umbes 14 km kirdes ja Lublinist ligikaudu 110 km idakagus. Horodłot on esmamainitud 1287. aastal. 1413. aastal sõlmiti seal Poola Kuningriigi ja Leedu suurvürstiriigi vahel Horodło unioon. Horodło sai linnaõigused 1432. aastal, kuid kaotas need 1870. aastal. https://bdl.stat.gov.pl/api/v1/data/localities/by-unit/060611004032-0888787?var-id=1639616&format=jsonapi, vaadatud 4.10.2022. Horodło. Local history[alaline kõdulink] Virtual Shtetl Horodło Encyklopedia PWN
Slanské kõrgustik

Slanské kõrgustik (slovaki Slanské vrchy) on kõrgustik Slovakkia idaosas, mis on osa Lääne-Karpaatidest ja ühtlasi on see ka osa Põhja-Ungari keskmäestikust. Selle regiooni kõrgeim tipp on Šimonka (1092 m). Kõrgemad tipud on veel Čierna hora (1 072,7 m), Tri chotáre (1 025,2 m), Makovica (981,4 m), Krivý javor (977,0 m), Praporec (961,2 m), Lysá (956,3 m), Menší vrch (949,9 m), Nad Remetovou (929,6 m), Oblík (924,8 m) ja Mošník (911,1 m). Slanské kõrgustik piirneb järgmiste geograafiliste piirkondadega: põhjas Beskiidide eelmäestikuga; läänes Košice nõoga; idas Ida-Slovaki madalikuga. Kõrgustiku koosseisus eristatakse mitmeid alampiirkondi. Selle lõunaosas asub Milič. Selle kõrgeimaks punktiks on Veľký Milič (895 m). Piirkonna põhjapiiriks on Čierna nad Tisou ja Košice vaheline raudtee. Madalamad osad ulatuvad 190 meetrit üle merepinna. Sellest põhjas asub Bogota, mille kõrgeimaks punktiks on samanimeline mägi (800 m). Piirkonna põhjapiiriks on Čierna nad Tisou ja Košice vaheline raudtee. Bogota aladele jääb Krčmárka looduskaitseala. Madalamad osad ulatuvad 200 meetrit üle merepinna. Bogotast põhjas asub Mošník, mille kõrgeimaks punktiks on samanimeline mägi (911 m). Mošníku aladele jääb Bačkovi oru looduskaitseala. Madalamad osad ulatuvad 200 meetrit üle merepinna. Mošníkust põhjas asub Makovica, mille kõrgeimaks punktiks on samanimeline mägi (981,4 m). Makovica aladele jäävad Rankoveci kaljude looduskaitseala ja Malé brdo looduskaitseala. Madalamad osad ulatuvad 200 meetrit üle merepinna. Makovicast põhjas asub kõrgeim osa Šimonka, mille kõrgeimaks punktiks on samanimeline mägi ja kus asuvad kõik kõrgustiku tipud, mis on enam kui kilomeetri kõrgused. Madalamad osad ulatuvad 200 meetrit üle merepinna. Mäestik on tekkinud neogeenis koos Karpaatidega, koosnedes vulkaanilistest kivimitest. Valdavad datsiit ja rüoliit, leidub ka kõrgekvaliteedilist andesiiti, mis on kasutusel ehituskivina. Lisaks leidub seal tuffi. Kõrgustiku põhjaosas leidub settekivimeid - liiva, savi, konglomeraate. Dubníki kaitsealal leidub opaale. Mazúr, E., Lukniš, M. 1986, Geomorfologické členenie SSR a ČSSR. Časť Slovensko. Slovenská kartografia, Bratislava Slanské vrchy. In: Štátny zoznam osobitne chránených častí prírody SR. Banská Bystrica : Slovenská agentúra životného prostredia, 2007.
Goncourti auhind

Goncourti auhind on kirjandusauhind, mida antakse välja alates 1903. aastast igal aastal parima modernse prantsuskeelse proosateose eest. Auhinna asutas Prantsuse kirjanik Edmond Huot de Goncourt. Auhinna laureaadid otsustab Goncourti Akadeemia liikmetest moodustatud kümneliikmeline kirjanikest koosnev žürii, kellest keegi ei kuulu Prantsuse Akadeemiasse (Académie Française). Goncourti auhinnavõistluse koduleht
Kägukärblased

Kägukärblased (Bombyliidae) on sugukond kahetiivalisi alamseltsist kärbselised. Maailmas teateakse neid umbes 5000 liiki. Sugukonna üks liigirohkeid perekondi on kägukärbes (Bombylius), kuhu kuulub 286 liiki. Bombylius discolor – tähntiib-kägukärbes Bombylius major – mesilas-kägukärbes Bombylius minor – väike-kägukärbes Liivamägi, Ave; Tarlap, Peeter 2017. Kaks kevadist kägukärbest. Eesti Loodus 5.
Jarczów

Jarczów on küla Poolas Lublini vojevoodkonnas Tomaszów Lubelski maakonnas, Jarczówi valla halduskeskus. Jarczów asub Ukraina piirist 10 km kaugusel, Tomaszów Lubelskist umbes 12 km idas ja Lublinist ligikaudu 117 km kagus. Küla on esmamainitud 1487. aastal. Jarczów sai linnaõigused 1755. aastal. 1841. aastal hävis tulekahjus suur osa linnast. Jarczów kaotas linnaõigused 1869. aastal. Jarczów. Historia miejscowości Wirtualny Sztetl
Kägukärbes

Kägukärbes (Bombylius) on perekond kahetiivalisi sugukonnast kägukärblased. Maailmas teateakse neid 286 liiki. Neil on karvane pontsakas keha ja pikk piigikujuline imikärss. Nende vastsed elavad erakmesilaste pesades. Eestis elab kolm selle perekonna liiki Bombylius discolor – tähntiib-kägukärbes Bombylius major – mesilas-kägukärbes /vastsed liivamesilaste Andrena pesades) Bombylius minor – väike-kägukärbes (vastsed mesilaste perekonna Colletes pesades) Liivamägi, Ave; Tarlap, Peeter 2017. Kaks kevadist kägukärbest. Eesti Loodus 5.
Liivamesilane

Liivamesilane (Andrena) on perekond astlalisi sugukonnast liivamesilased (Andrenidae). See on üks suurimaid mesilaste perekondi – temasse kuulub maailmas üle 1300 liigi. Andrena vaga
Jedlińsk

Jedlińsk on küla Poolas Masoovia vojevoodkonnas Radomi maakonnas, Jedliński valla halduskeskus. Jedlińsk asub Radomist ligi 13 km põhjas. Jedlińsk sai linnaõigused 1530. aastal, kuid kaotas need 1869. aastal. https://bdl.stat.gov.pl/api/v1/data/localities/by-unit/071422725052-0624806?var-id=1639616&format=jsonapi, vaadatud 5.10.2022. Pieniążek family. History of the family and ancestral area Guiding Poland
Kikół

Kikół on linn Poolas Kujawy-Pomorze vojevoodkonnas Lipno maakonnas, Kikółi valla halduskeskus. Kikół asub Lipnost 8,5 km põhjaloodes ja Toruńist ligi 37 km idakagus. Küla on esmamainitud 1236. aastal. Kikół sai linnaõigused 1745. aastal, kuid kaotas need 1867. aastal. Kikół sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/040410808052-0863480?var-id=1639616&format=jsonapi, vaadatud 3.10.2022. Kikół. Historia miejscowości Wirtualny sztetl Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
2020. aasta Vormel 2 hooaeg

2020. aasta Vormel 2 hooaeg oli Vormel 2 neljakümne viies hooaeg. Sõitjad ja meeskonnad võistlesid maailmameistritiitli nimel. Kõik osalejad sõitsid sama autoga, Dallara F2 2018. Nyck de Vries oli sõitjate maailmameistritiitli kaitsja, DAMS oli konstruktorite maailmameistritiitli kaitsja. Sõitjate arvestuse tiitli võitis Mick Schumacher. Konstruktorite tiitli võitis Prema Racing. Hooajal osales üksteist meeskonda, igas tiimis oli kaks sõitjat. Kuna tegu oli "spec-series" võistlusega, sõitsid kõik võistlejad identse Dallara F2 2018 šassiiga, autodes oli Mecachrome poolt arendatud V6 turbo. Rehvid olid Pirellilt. 2020. aasta kalenderis oli algselt 12 etappi. Koroonapandeemia tagajärjel tühistati algselt toimuma pidanud Circuit Paul Ricardi etapp ning asendati etapiga Zandvoorti ringrajal. Bahreini ja Barcelona etapid lükati edasi. Zandvoorti, Monaco, ja Baku etappide toimumine tühistati täielikult eri riikide piirangute tõttu avalikele üritustele. Ärajäänud etappide asendamiseks toimub Red Bull Ringil, Silverstone's ja Bahreinis (kahel eri rajakonfiguratsioonil) kaks etappi. Kalendriga liitusid ka Mugello ja Sochi. Iga etapi osana sõidetakse kaks sõitu: laupäevane põhisõit, mille distants on 170km (peab tegema kohustusliku boksipeatuse), ning pühapäevane sprindivõistlus, mille distants on 120km (ei pea tegema boksipeatust). Punkte antakse põhisõitudel esikümnele ja sprindivõistlusel esikaheksale. Kvalifikatsiooni võitjale antakse neli punkti, mõlema sõidu kiireima ringi seadjale antakse kaks punkti (eeldusel, et ta finišeerib esikümnes). Sprindivõistluse esistartijale lisapunkte ei anta, sest selle sõidu stardijärjestus põhineb põhivõistuluse finišijärjekorral (esikaheksa pööratakse ümber). Märkmed:  – Sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist.
Kołbiel

Kołbiel on küla Poolas Masoovia vojevoodkonnas Otwocki maakonnas, Kołbieli valla halduskeskus. Kołbiel asub Otwockist ligi 16 km idakagus ja Varssavi kesklinnast umbes 37 km kagus. Küla on esmamainitud 15. sajandi algul. Kołbiel sai linnaõigused 1532. aastal, kuid kaotas need 1870. aastal. https://bdl.stat.gov.pl/api/v1/data/localities/by-unit/071412917052-0674767?var-id=1639616&format=jsonapi, vaadatud 5.10.2022. Kołbiel. Historia miejscowości Wirtualny Sztetl
Admiral (Venemaa)

Admiral (vene keeles адмирал) oli aastatel 1695−1917 Venemaa tsaari- ja keisririigi sõjaväeline auaste mereväes. Sellest kõrgem oli kindraladmiral, madalam viitseadmiral. Kuna kindraladmiraliks said väga vähesed, oli admiral de facto kõrgeim aukraad. Maaväes oli kuni XVIII sajandi lõpuni sellele vastav auaste kindral en chef, seejärel väeliigi täiskindral (jalaväekindral, ratsaväekindral, suurtükiväekindral ja insener-kindral). Teenistusastmete tabelis oli see II klassi auaste, millele tsiviilteenistuses vastas tõeline salanõunik. Admiral Suomalaiset kenraalit ja amiraalit Venäjän sotavoimissa 1809–1917 saidil kansallisbiografia.fi Генералитет российской императорской армии и флота saidil rusgeneral.ru